Alaquàs inaugura la nova seu de la Federació Valenciana d'Associacions de Familiars de Persones amb Alzheimer (FEVAFA)
22/06/2012

# Alaquàs inaugura la nova seu de la Federació Valenciana d'Associacions de Familiars de Persones amb Alzheimer (FEVAFA)

*   22/06/2012
*   [Imprimir](#)
*   Compartir
*    https://www.alaquas.org/documento.asp?id\_do=13302

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13302%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inaugura%20la%20nova%20seu%20de%20la%20Federaci%C3%B3%20Valenciana%20d%27Associacions%20de%20Familiars%20de%20Persones%20amb%20Alzheimer%20\(FEVAFA\))[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13302/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13302/22062012dsc01083_Form_4.jpg)](https://www.alaquas.org/ficheros/documentos/2012/2/13302/22062012dsc01083_Form_10.jpg "<a href='https://www.alaquas.org/ficheros/documentos/2012/2/13302/22062012dsc01083_Form_10.jpg' target=_blank><i class='fa fa-external-link' aria-hidden='true'></i>.Alaquàs inaugura la nova seu de la Federació Valenciana d'Associacions de Familiars de Persones amb Alzheimer (FEVAFA)</a>")

L'alcaldessa de Alaquàs ha fet públic el seu compromís de suport amb aquesta Federació i amb totes les persones que treballen diàriament per aquesta malaltia

Alaquàs ha acollit aquesta vesprada la inauguració de la nova seu de la Federació Valenciana d'Associacions de Familiars de Persones amb Alzheimer (FEVAFA) situada en el carrer Rafael Alberti de la població. En la inaguració han estat presents l'alcaldessa d'Alaquàs, Elvira García Campos, la presidenta de l'Associació, María Olmos Camarasa i el director general d'Avaluació, Qualitat i Atenció al Pacient, Ignacio Ferrer Cervera.

La inaguració ha tingut lloc a les 19 hores de la vesprada i ha comptat amb l'actuació musical del grup de dolçaina i tabalet de la Unió Musical d'Aaquàs. A continuació, la comitiva s'ha desplaçat fins el Castell d'Alaquàs on s'han celebrat els Premis Federació 2011 que celebra l'entitat cada any, en el marc d'un concert benèfic organitzat pel músic valencià Elias Azulay. En el concert han participat "Suco i els Blue Moon", "Scrig", "La Banda del Pop", "Wicked Article" i "Ángeles Units contra el Alzheimer", agrupació que ha creat una cançó dedicada a les persones afectades de per aquesta malaltia.

Durant el concert s'han lliurat els tradicionals "Premis Federació 2011", un reconeixement públic i simbòlic a les entitats que han treballat al llarg d'aquest any en la lluita contra aquesta malaltia, sensibilitzant a l'opinió pública, recolzant institucionalment a les associacions i sent exemple d'accions i projectes que milloren la qualitat de vida dels i les afectades. Els guardons han estat: Fundar, en la modalitat "Institucional", Cadena Ser Comunitat Valenciana, en la modalitat "Mitjans de Comunicació" i l'Associació d'Alcoi, en la modalitat "Tasca Social".

La malaltia de l'Alzheimer es defineix com una forma de demència. és una afecció cerebral progressiva i degenerativa que afecta a la memòria, el pensament i la conducta. Les persones que la pateixen són depenents, en menor o major grau, d'un cuidador principal. Per a poder oferir-los la màxima ajuda possible es necessita la col·laboració i el compromís de tota la societat. En la Federació Valenciana d'Associaciones de Familiars de Persons amb Alzheimer es lluita per millorar la qualitat de vida de totes les persones afectades per aquesta malaltia en la Comunitat Valenciana.

Per això des de fa més de 15 anys, treballen perquè les persones que pateixen la malaltia de Alzheimer tinguen accés a centres de respir i centres de dia, disposen d'assistència a domicili, reben atenció multidisciplinar i teràpies cognitives que ralentisquen la seua malaltia, estiguen protegits contra situacions de discriminació o desatenció i que reben, en tot moment, un tracte digne. Però la seua labor no solament es destina a la persona que pateix la malaltia, sinó que gran part està dirigida al familiar que exerceix de cuidador principal, al que se li ofereix informació, ajuda, grups de suport, teràpies i assistència psicològica. La xarxa assistencial de FEVAFA està present en les províncies d'Alacant, València i Castelló. En l'actualitat hi ha 32 AFAS federades.